PLAN ECONÓMICO FINANCEIRO DO CONCELLO DE VILABOA 2020-2021
ADMINISTRACIÓN LOCAL — Municipal — Vilaboa (Presupostos e cadros de persoal, 14/07/2020)

Ao non presentarse reclamacións durante o prazo de exposición ó público anunciado no BOP nº 110 de 10 de xuño de 2020, queda automáticamente elevado a definitivo o acordo Plenario do 29/05/2020, polo que se aproba o Plan Económico Financeiro do Concello de Vilaboa para o período 2020-2021, cuxo texto íntegro faise público en cumprimento do establecido no artigo 21 da L. O. 2/2012, do 27 de abril, e normativa concordante: De acordo co disposto no artigo 21.1 da Lei Orgánica 2/2012, de 27 de Abril, de Estabilidade Orzamentaria e Sustentabilidade Financeira (LOESPF), segundo a redacción dada polo artigo 1.7 da Lei 9/2013 de control da débeda comercial no sector público, no caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un Plan Económico Financeiro que permita durante o ano en curso e o seguinte, o cumprimento dos obxectivos ou da regra de gasto. A estabilidade orzamentaria pasou de ser un obxectivo da política económica a articularse en termos de obriga legal e constitucional. En cumprimento do disposto no artigo 191.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e no artigo 90 do RD 500/1990 que desenvolve a anterior en materia de presupostos, aprobouse a liquidación do orzamento do Concello de Vilaboa correspondente ao exercicio 2019 mediante Decreto da Presidencia do 24/03/2020 (expte nº 282/2020), acompañada dos preceptivos informes da Intervención, poñéndose de manifesto o incumprimento por parte da Entidade Local do obxectivo da regra de gasto no importe de -331.807,82 € Así, de acordo co sinalado no informe de Intervención, “O incumprimento da regra de gasto implica que a Corporación deberá aprobar un Plan Económico-Financeiro (PEF) encamiñado ao seu cumprimento no ano en curso e no seguinte, co alcance e requisitos indicados no artigo 21 da LOEPSF. ‘2. El plan económico-financeiro contendrá como mínimo la siguiente información: a) Las causas del incumplimiento del objetivo establecido o, en su caso, del incumplimiento de la regla de gasto. b) Las previsiones tendenciales de ingresos y gastos, bajo el supuesto de que no se producen cambios en las políticas fiscales y de gastos. c) La descripción, cuantificación y el calendario de aplicación de las medidas incluídas en el plan, señalando las partidas presupuestarias o registros extrapresupuestarios en los que se contabilizarán. d) Las previsiones de las variables económicas y presupuestarias de las que parte el plan, así como los supuestos sobre los que se basan estas previsiones, en consonancia con lo contemplado en el informe al que se hace referencia en el apartado 5 del artículo 15. e) Un análisis de sensibilidad considerando escenarios económicos alternativos’. Respecto da súa tramitación, aprobación e seguimento, ven recollido no artigo 23 e ss. da mesma norma, conforme o cal, o PEF deberá ser elaborado e presentado ante o Pleno da Corporación no prazo dun mes dende que se constate o incumprimento, e deberá ser aprobado polo Pleno no prazo máximo de dous meses dende a súa presentación, non podendo exceder a súa posta en marcha de 3 meses dende a constatación do devandito incumprimento. A aprobación do PEF está suxeito, por imperativo legal, á mesma publicidade que a establecida para os Orzamentos, polo tanto, na mesma aprobación se ordenará a súa publicidade no BOPPO aos efectos do trámite de exposición pública, por un prazo de 15 días hábiles, transcorrido o cal se procederá á publicación íntegra do Plan Económico Financeiro 2020-2021 do Concello de Vilaboa no BOPPO e á súa remisión ao Ministerio de Facenda e á Comisión Nacional da Administración Local”. Os obxectivos que se pretenden obter co presente Plan Económico-Financeiro son que o Concello de Vilaboa continúe cumprindo con todas as magnitudes económico financeiras seguintes que permitan valorar positivamente a situación económica da Corporación: Para lograr estes obxectivos, principalmente a regra de gasto que foi o que motivou a elaboración do presente Plan, o mesmo estrutúrase nas seguintes fases, seguindo o esquema establecido polo Ministerio de Facenda: - 1ª Fase: Causas, diagnóstico e previsión temporal: Dita fase consiste en realizar unha análise das magnitudes descritas e outras que se consideren pertinentes para detectar cal é o motivo do incumprimento das Regras Fiscais de conformidade co previsto na LOEPSF e cales son as previsións tendenciais baixo o suposto de que non se producen cambios nas políticas fiscais e de gastos - 2ª Fase: Medidas: descrición, contificación e calendario: Esta fase consiste en determinar as estratexias de actuación e as medidas a adoptar; propóñense as principais medidas que se pretenden levar a cabo para corrixir a situación cuantificando o efecto que ditas medidas terán sobre a economía da entidade. Sinálanse os obxectivos a lograr coa aplicación do Plan en relación coa Capacidade/Necesidade de Financiamento, Límite de Gasto e Nivel de Débeda. - 3ª Fase: Conclusión e obxectivo: Isto é, téñense que levar á práctica as medidas propostas e desenvolvidas na fase anterior conforme o calendario de actuación que se aprobe. - 4ª Fase: Control e Seguimento do Plan. O control será realizado polo órgano de Tutela financeira a través dos Informes de Intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, etc) nos que se poña de manifesto si están a cumprirse os obxectivos marcados no propio Plan. Ao contido mínimo anterior hai que engadir o contido establecido no apartado 2 do artigo 9 da Orde HAP/2105/2012 recollido nos seguintes termos: “a) Las medidas correctoras aprobadas, cuantificadas y fundamentadas, señalando la fecha de su implementación. Estas medidas deberán ser coherentes con la variación interanual de sus previsiones presupuestarias respectivas. b) La estimación y justificación de los ajustes de contabilidad nacional y la coherencia con el límite de gasto no financiero, calculado en la forma que establece la regla del gasto. c) La evolución de la deuda, el cumplimiento del límite de deuda, las magnitudes de ahorro bruto y neto, la estimación de los saldos de tesorería, el exceso de financiación afectada y el remanente de tesorería para gastos generales”. Ademais, a Lei 27/2013, de 27 de decembro, de racionalización e sustentabilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: “a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia.” Analizados os gastos do exercicio 2019, e comparados co exercicio precedente, o incumprimento da regra de gasto enténdese que, principalmente, viu motivado por: a) Incremento dos gastos de enerxía eléctrica, de 315.511,89 € no 2018 a 367.415,65 € no 2019, o que supón un aumento de 51.903,76 € (+16,45%, en termos porcentuais), o que fai imprescindible a revisión e identificación dos números de contadores que se facturan e a contratación administrativa do subministro, agora provido por dúas compañías. b) Incremento do gasto relativo ao mantemento de sumidoiros por parte de empresa externa, de 158.688,99 € no 2018 a 203.078,67 € no 2019, o que supón un aumento de 44.389,68 € (+27,97%), que obrigou á revisión das instalacións polo equipo técnico municipal, así como á forma de xestión do servizo. c) Incremento dos gastos facturados pola empresa externa de recollida de residuos, de 261.143,72 € no 2018 a 299.879,21 € en 2019, o que supón un aumento de 38.735,49 € (+14,83 %) que pode vir relacionado con maior cantidade de recollida de materiais voluminosos ou a recollida de algas nas praias, así como da realización doutros servizos, como a limpeza de viais ou os desatascos do sumidoiro, non contemplados na licitación da actual concesionaria. d) Incremento dos gastos de mantemento de camiños e instalacións municipais, en xeral, derivado da vacante do posto de operario de servizos múltiples que supón que se deba recorrer á contratación externa para calquera pequena reparación. Soamente na partida de arranxo de camiños (bacheados, etc) aumentáronse os gastos correntes (cap.2) en 12.155,21 €. e) Detectouse un incremento considerable en gastos correntes (cap.2) das áreas de Educación (+13.877,06 €), Cultura (+15.685.36) e Deporte (+33.131,54) no ano 2019 respecto do 2018, alcanzando unha suma total de 62.693,96 €. Revisada a contabilidade municipal atópanse facturas en concepto de gastos de asociacións culturais, deportivas e entidades sen ánimo de lucro que de acordo coa normativa vixente e para o seu control deberán ser limitados e concedidos a través dos oportunos procedementos de subvencións. f) En gastos de persoal, excluídos os dos membros da corporación con dedicacións (que descenderon en 8.240, 07 €), aumentaron en 65.007,59 € que veñen derivados de: g) Incremento de gastos de contratación externa de servizos técnicos, que aumentou en 8.093,53 € só na área de servizos xerais, derivado do aumento de contratos de servizo de asesoramento en materia urbanista, económico-orzamentaria, e outros especializados de direccións de obra, coordinación de seguridade e saúde, etc. Seguindo o esquema establecido polo Ministerio de Facenda, resultaría que a evolución dos ingresos e gastos dos orzamentos do Concello de Vilaboa, baixo a hipótese de non producirse cambios nas políticas fiscais e de gastos, é a recollida nos cadros seguintes: INGRESOS-INFORMACIÓN ECONÓMICA E ORZAMENTARIA. Estimación das obrigas e dereitos recoñecidos a data fin de exercicio. As previsións de ingresos e gastos de 2020 e 2021 realizáronse tendo en conta as porcentaxes de execución do Estado de Ingresos e Gastos dos tres últimos exercicios; a evolución da liquidación do presente exercicio 2020; as subvencións concedidas por outras Administracións ao Concello (entre elas, as extraordinarias para paliar os efectos da actual pandemia Covid-19), e unha porcentaxe pr evista sobre as solicitadas pendentes de resolución, así como o prazo obrigatorio de execución destes gastos conforme as súas bases; e as previsións de gastos e ingresos recollidos na proposta de Orzamento 2020 (expte nº 368/2020), que se elaborou paralelamente a este Plan Económico-Financeiro, e se eleva ao Pleno na mesma sesión. De acordo con estas previsións, resultarían as seguintes magnitudes: Para o cálculo da regra de gasto aplicáronse os coeficientes aprobados polo Consello de Ministros de data 11 de febreiro 2020 De acordo co informe de Intervención sobre o cumprimento do obxectivo de estabilidade orzamentaria e regra de gasto na liquidación correspondente ao exercicio 2019, en cumprimento do recollido no artigo 32 da LOESP, durante o exercicio 2020 cancelaranse os dous préstamos existentes con entidades de crédito. Tendo en conta que a situación da Corporación é netamente positiva, como o corroboran diversas ratios de aforro bruto, aforro neto, remanente de tesourería para gastos xerais (todos eles positivos), así como a estabilidade orzamentaria da mesma, este Plan Económico Financeiro consta das seguinte medidas que se centran na redución dos empregos non financeiros: Calcúlase que os efectos da reducións das avarías coa renovación das instalacións, e do novo contrato de mantemento, segundo os orzamentos que se están a recibir pola área técnica, e que incluirá televixiancia e control remoto das mesmas, alcanzará alo menos un 20% respecto dos gastos do 2019 (203.078,77) polo tanto, 40.615,75 €. Debemos minorarse este aforro co custe do aumento de xornada do traballador público (6.192,16 €) polo que a redución prevista será de 34.423,59 €/ano. A substitución das instalacións e o novo contrato deberase tramitar e executar nos próximos meses, prevéndose a plena entrada en vigor das medidas a partir do 01/12/2020, sendo o aforro no ano 2020 unicamente de 2.868,63. — Redución do gasto corrente de mantemento de instalacións e bacheos. Á vista da facturación imputada no estado de gastos do orzamento de 2019 resulta que unicamente en gastos de mantemento de instalacións eléctricas alcanzáronse os 125.895,62 €, e en fontanería 13.928,02 € (total: 139.825,64 €). Coñecido o aumento destes gastos, con data 08/01/2020 aprobouse mediante Decreto a convocatoria e bases para a confección dunha bolsa para a contratación dun empregado encargado de obra, mentres non se cubra a praza en propiedade, o que foi publicado no Boletín da Provincia nº 18 de data 28/01/2020, non obstante as realizacións das probas, fixadas para o 16/03/2020, quedaron en suspenso ao terse Decretado o Estado de Alarma. Contar con persoal municipal suporá un custe de 31.227,99 €/ano no capítulo 1, pero un aforro previsto dun 40% destes gastos externos do capítulo 2, que se dedicarán á adquisición de subministros e á contratación das reparacións puntuais de maior complexidade. Se prevé ademais solicitar no plan de obras e servicios da Deputación, liña 1, unha furgoneta para este posto de traballo. Prevese retomar a realización das probas selectivas nos próximos meses de verán e, paralelamente, tramitar o contrato de subministros de obras e materiais, polo que os efectos da redución destes gastos, que se calculan en 24.702,27/ano respecto dos gastos facturados no 2019, estarán en vigor, a partires do 01/01/2021. — Redución da solicitude de subvencións que obriguen a aportacións municipais. Visto o incremento de subvencións doutras Administracións, ano tras ano, que incorporan a obriga de achega de fondos municipais, e que supuxo un aumento, fixándonos só nos créditos do capítulo 6 dos últimos orzamentos de: 2017 (69.902,26 €); 2018 (166.737,01 €); 2019 (159.500, 00 €), adoptase a medida da súa revisión, control e redución. Das solicitudes que se manteñan, as de maior volume, solicitarase que a aportación municipal sexa cuberta por unha subvención doutra Administración, ou se desistirá delas. Así se ten actuado xa neste exercicio respecto das obras referentes ao Camiño de Santiago: Foi solicitado o financiamento para a súa execución á Xunta de Galicia dentro do programa ‘Mellora de infraestructuras Turísticas’ que cubre ata o 70% do orzamento previsto, polo que tamén foron solicitadas á Deputación dentro da Liña 1(investimentos) do Plan provincial. Outras subvencións con achegas municipais xa concedidas reduciranse: así no caso da subvención concedida pola Deputación Provincial – Revitaliza 2, polo que se concedeu ao Concello 239.825,76 € (83,86% do orzamento presentado: 285.983,50) co requisito de que éste aporte o resto, 46.157,74 € no ano 2020. Solicitarase ao ente provincial que se amplíe a execución deste investimento a dous exercicios, 2020 e 2021, de xeito que o gasto para o Concello se divida en dous anualidades, en caso de negativa, reducirase a súa execución á metade. En cumprimento desta medida o anexo de investimentos incluído no borrador de Orzamento 2020 reduciuse a 126.100 € e no 2021 prevese en 111.699,14 €, en vista do cal e do grado de execución orzamentaria, suporá unha redución mínima, só en gastos de investimento, de 24.384,00 € no 2020 e de 38.208,83 € no 2021. — Os gastos de actividades ou servizos realizados polas asociacións ou entidades sen ánimo de lucro que sufragou directamente o Concello no 2019 calculáronse en: Educación 6.000,00 €; Cultura 38.189,41 €; Deporte 14.727,20 €. No borrador de orzamentos para o 2020 recóllense as subvencións para estes colectivos nas seguintes cantidades, que suporán un límite máximo e se tramitarán, exclusivamente, como subvencións mediante procedemento de concorrencia competitiva: Educación 5.000,00 €; Cultura 12.000,00 €; e Deporte 9.000,00 €, o que supón un aforro de 32.916,61 € no 2020 que se manterá no 2021. — Redución da contratación externa de servizos técnicos, así tense cancelado dende o 01/01/2020 o asesoramento xurídico externo que se recibía en materia de urbanismo e que supoñía un gasto mensual, Ive incluído, de 1.452/mes €; tamén tense cancelado, con data 02/09/2019 o asesoramento en materia económico e orzamentaria, que tiña un custe de 3.267,00 €/mes. O aforro na área económica deberá reducirse, non obstante, co custe previsto, dende maio 2020 a febr eiro 2021, de formación no programa contable do novo administrativo do departamento que sustituirá por xubilación ao anterior, conforme o orzamento xa recabado (1.210,00 €/mes). Polo tanto os aforros previstos destas cancelacións e reducións serán de 35.560 € no 2020 e de 41.560,00 € no 2021. — Cancelación do contrato externo de servizos de recadación voluntaria con empresa especializada, Gestycobro, S. L., con efectos de data 01/01/2020, trala delegación das competencias ao respecto na Delegación Provincial de Pontevedra (ORAL), aprobada polo Pleno da Corporación en data 25/10/2019, aceptada polo Pleno Provincial con data 29/11/2019, publicada no Boletín da provincia nº 243, de 19/12/2019, e que entrou en vigor ao día seguinte de publicación do anuncio no Diario Oficial da Comunidade Autónoma, DOGA nº 14, de 22/01/2020. Vistos os gastos do 2019 que alcanzaron unha suma de 75.122,92 € (24.271,37 polos servicios que xa prestaba o Oral a este Concello, entre eles, a recadación en vía executiva; e 50.851,55€ facturados pola citada mercantil), e analizados os porcentaxes sobre a recadación en voluntaria e executiva do ORAL pola xestión do servizo, calcúlase un custe no ano 2020 de 61.784,37 €, que polo tanto suporá un aforro de 13.338,55 €, e se manterá nos seguintes. Desta delegación ademais, probablemente se derive un maior ingreso na recadación, que non obstante non se incorpora agora pola dificultade da aproximación. — Ademais das medidas anteriores reducirase e manterase a vixilancia das modificacións de crédito financiadas con remanente de tesourería para gastos xerais, unicamente para o cumprimento de obrigas legais, como o previsto no art.32 da LOEPSF, ou a paulatina imputación dos saldos da conta 555, en proceso de depuración, ou para facer fronte a situacións excepcionais de emerxencia. A continuación, na seguinte táboa, se recolle o resumo das medidas propostas, calendario e efecto económico previsto. Os cálculos incluídos nestas medidas realizáronse baixo un estrito criterio de prudencia, e abren liñas que suporán novas e futuras actuacións (como a adhesión a novos contratos marco que sexan de interese para este Concello ou a redución tamén da solicitude de subvencións con achega municipal para gastos correntes) que non se están a computar. Facendo unha proxección cos datos recollidos anteriormente e as medidas que se pretenden adoptar, resultarían as seguintes magnitudes: Non se prevén medidas. Unha vez aprobado o Plan polo Pleno da Corporación, tralos trámites de publicidade e información previstos pola norma, entre eles a posta en coñecemento da Comisión Nacional da Administración Local, e unha vez postas en marcha as medidas que inclúe é preciso que se proceda a comprobar periodicamente que estas nos permiten alcanzar os obxectivos marcados. Ditas comprobacións realizaranse pola Intervención municipal con ocasión do cumprimento das obrigas trimestrais de remisión de información por parte do Concello ó Ministerio de Facenda. Dos citados informes darase conta ao pleno da Corporación e ós órganos encargados da execución do mesmo para que adopten as medidas complementarias que sexan necesarias para alcanzar os obxectivos marcados polo Plan. Con carácter definitivo comprobarase pola Intervención municipal, con ocasión da aprobación da Liquidación do Presuposto de cada exercicio económico, o cumprimento dos obxectivos de Estabilidade Orzamentaria e Regra de Gasto. Si en ditos informes se aprecia cumprimento dos obxectivos marcados darase por finalizada a execución do Plan Económico-Financeiro Si en ditos informes apreciase INCUMPRIMENTO dalgún dos obxectivos marcados remitirase ao Pleno da Corporación para que nos prazos que marca a Lei Orgánica 2/2012, de 27 de abril, de Estabilidade Orzamentaria e Sostibilidade Financeira se proceda a súa revisión e aprobación coas medidas complementarias necesarias para alcanzar os obxectivos legalmente establecidos. No informe emitido pola Intervención municipal en relación á Liquidación do exercicio 2019 constatouse o incumprimento da regra de gasto regulada no artigo 12 da LOEPSF. Como consecuencia do anterior, e dando cumprimento ao previsto no artigo 21 da LOEPSF, esta Presidencia formula o presente Plan Económico Financeiro para a súa aprobación polo Pleno da Corporación. Considérase que se cumprirá co obxectivo de estabilidade orzamentaria e da regra do gasto ao final dos exercicios 2020 e 2021, con ocasión da aprobación da súa liquidación”. Segundo.- Ordenar a publicación no BOP, para os efectos do trámite de exposición pública, por un prazo de 15 días hábiles, transcorrido o cal se procederá á publicación integra do Plan Económico Financeiro 2020-2021 no BOP e procederase á súa remisión ao Ministerio de Facenda, e a Dirección Xeral de Política Financeira da Xunta de Galicia, como órgano de Tutela. O Alcalde. Susano Marian Claudiu Erray Blaney. En Vilaboa, na data sinalada no marxe deste documento asinado electronicamente